open-index/open-wikipedia-markdown huggingface dataset:
Harry Blanchard

**Harry C. Blanchard** (13. kesäkuuta 1929 Burlington, Vermont – 31. tammikuuta 1960 Buenos Aires, Argentiina) oli yhdysvaltalainen Formula 1 -kuljettaja, joka ajoi yhden kilpailun Porsche-tallissa vuonna 1959.

Blanchardin ajoi ainoan Formula 1 -kilpailunsa Yhdysvaltain Grand Prix'ssa Sebringin radalla vuonna 1959. Hän sijoittui viimeisenä maaliin ajaneeksi eli seitsemänneksi, neljä kierrosta voittajaa Bruce McLarenia perässä. Muutamaa kuukautta myöhemmin Blanchard kuoli, kun hänen Porschensa kaatui Buenos Airesissa 1&nbsp;000 kilometrin kilpailussa.

## Lähteet
Bob Bondurant

**Robert L. Bondurant** (27. huhtikuuta 1933 Evanston, Illinois, Yhdysvallat – 12. marraskuuta 2021) oli yhdysvaltalainen Formula 1-kuljettaja. Bondurant ajoi yhdeksän kilpailua vuosina 1965–1966. Hän saavutti kaiken kaikkiaan kolme MM-pistettä Monacon GP:ssä 1966.

Bondurant kelpuutettiin vuonna 2003 Motorsports Hall of Fame of Americaan. 

## Formula 1 -tulokset

## Lähteet
Flavius Orestes

**Flavius Orestes** (k. 28. elokuuta 476) oli roomalainen poliitikko ja sotilas. Hän hallitsi Länsi-Roomaa 475–476.

Flavius Orestes oli ylhäistä syntyperää. Hän toimi diplomaattina ja Rooman edustajana Attilan hovissa. Vuonna 475 Länsi-Rooman keisari Julius Nepos nimitti hänet magister militumiksi, asevoimien komentajaksi. Flavius Orestes kuitenkin petti Neposin ja valtasi foederati-joukkojen avulla Ravennan, joka oli tuolloin Länsi-Rooman hallintokeskus. Julius Nepos joutui pakenemaan Dalmatiaan.
 
Flavius Orestes nimitti poikansa Romuluksen Augustukseksi, ja tästä tuli Länsi-Rooman viimeinen keisari Romulus Augustus. Itä-Rooman keisari Zenon ja hänen kilpailijansa Basiliscus eivät kuitenkaan tunnustaneet vallankaappaajia. He eivät silti lähteneet sotimaan Flavius Orestesta vastaan, sillä Itä-Rooman sisällissota esti sen.

Flavius Oresteen ja Romulus Augustuksen valtakausi jäi lyhyeksi. Flavius Orestes ei suostunut germaanipalkkasotureiden vaatimuksiin maapalstoista Italiassa, mikä johti kapinaan. Odovakarin johdolla germaanit vangitsivat entisen isäntänsä ja teloittivat hänet. Romulus Augustus syrjäytettiin ja Odovakar valittiin kuninkaaksi.
Željko Kalac

**Zeljko Kalac** (s. 16. joulukuuta 1972) on australialainen jalkapallomaalivahti. Hän pelasi Australian jalkapallomaajoukkueessa ykkösmaalivahtina.

## Ura
Urallaan 202-senttinen Kalac on edustanut Milanin lisäksi Sydney Unitedia, Leicester Citya, Rodaa, Perugiaa, Kavalaa ja Hobart Zebrasia.

Vuonna 2011 Kalac ryhtyi valmentamaan Sydney Unitedin maalivahteja, jossa toimi vuoteen 2015 asti ennen siirtymistään Western Sydney Wanderersin maalivahtivalmentajaksi.

## Lähteet
Hermeliinikani

**Hermeliini** on lemmikkikanirotu. Hermeliinin ihannepaino 0,81–1,30&nbsp;kilogrammaa. Ulkomuodoltaan hermeliinit ovat pieniä ja pyöreitä.  Runko on vanttera ja lyhyt, tasapaksu ja sylinterinmuotoinen. Niillä on pystykorvat, suuret silmät ja sirot tassut. Pää on vartaloon nähden suuri. Nenäosa on lyhyt, otsa ja kuono ovat leveitä. Hermeliinejä on myös pitkäkarvaisina, jolloin niiden turkkimuunnos on nimeltään *fuchs*. Värimahdollisuuksia on useita.

Hermeliinit elävät keskimäärin viidestä kymmenvuotiaiksi kuten kanit normaalistikin. Poikkeuksia saattaa kuitenkin olla, ja jotkut kanit voivat elää vanhemmiksi, jopa 12-vuotiaiksi.

Hermeliinit kuuluvat kääpiökaneihin ja ovatkin pienin kanirotu kääpiöjäniksen jälkeen. Muita kääpiökaneihin luokiteltavia rotuja ovat kokojärjestyksessä kääpiöjänis, hermeliini, leijonanharjas, kääpiöluppa ja kääpiöscheck. Kuten muutkin kanit on hermeliinikin kasvinsyöjä. Hermeliinin ruokavalioon kuuluu esim. kuivattu sekaheinä, raikas vesi, kanipelletti ja erilaiset vihannekset. Kanin hampaiden kunnossapitoon suositellaan, että kanille tarjottaisiin oksia järsittäväksi. Häkin on oltava tarpeeksi suuri, oli kani miten pieni tahansa. Yleinen suositus on 120&nbsp;cm&nbsp;×&nbsp;60&nbsp;cm.

## Lähteet
*
### Viitteet

## Aiheesta muualla
*Hermeliini petsiessä 
*Kääpiörotuiset kanit 
*Suomen Kaniyhdistys ry
*Suomen Kääpiökanit ry
Angel Clare

**Angel Clare** on Art Garfunkelin sooloalbumi, joka julkaistiin vuonna 1973.

## Kappaleet
:A-puoli
# 
# 
# 
# 
# 

;B-puoli
# 
# 
# 
# 
# 

## Lähteet
LP-levy S 69021 (CBS, 1973)
Charley Webb

**Charlotte Anna "Charley" Webb** (s. 26. helmikuuta 1988 Bury, Greater Manchester, Britannia) on englantilainen näyttelijä. Hän on näytellyt muun muassa vuodesta 2002 saippuasarjassa *[[Emmerdale]]* roolinaan Debbie Dingle. Hän on näytellyt sarjassa lähes koko ajan, sillä hän on ollut vain lyhyillä äitiyslomilla pariin otteeseen.

Ennen Debbien roolia Webb oli aikaisemmin kahdeksanvuotiaana esiintynyt *[[Bugsy Malone]]* -musikaalissa Manchesterissa. Hän opiskeli Philipsin korkeakoulussa Buryssa.

Webb on naimisissa Emmerdalen näyttelijäkollegansa Matthew Wolfendenin kanssa. Parilla on kolme poikaa: Buster, Bowie ja Ace. Perhe asuu Yorkshiressa.

## Lähteet
### Viitteet

## Aiheesta muualla

*
Potkunjoki

**Potkunjoki** on noin 40 kilometriä pitkä joki, joka virtaa Utajärven ja Vaalan kunnissa Pohjois-Pohjanmaalla. Joki saa alkunsa Vaalan ja Puolangan kuntien rajalla sijaitsevan Ylä-Potkunjärven luoteispäästä. Se virtaa Potkunsuon ja Ala-Potkunjärven kautta Utajärven Potkunkylän läpi ja laskee Utosjokeen Autionkylässä. Joen kalakantaan kuuluvat kiiski, särki, ahven ja hauki. Yläjuoksulla Potkunkylän ja Ala-Potkunjärven sekä Ylä-Potkunjärven välillä on eräkalastukseen sopivia suvanto- ja virtapaikkoja. Joki oli aiemmin yksi seudun tunnetuista uitonjoista, ja sen varrella on yhä jäänteitä uiton aikaisista rakennelmista.

## Lähteet
Benetton B198

**Benetton B198** oli Nick Wirthin suunnittelema auto, jolla Benetton-talli kilpaili Formula 1 -kaudella 1998. Autoa ajoivat Giancarlo Fisichella ja Alexander Wurz.

Kauden alussa näytti siltä, että talli voisi hyvinkin sijoittua valmistajien MM-sarjassa kolmanneksi, mutta tulokset huononivat kauden loppua kohti. Fisichellan ensimmäisestä paalupaikasta Itävallan Grand Prix’sta huolimatta talli sijoittui viidenneksi valmistajien sarjassa.

## Teknisiä tietoja
* moottori: Playlife (Renault), 71° V10
* vaihdelaatikko: Benetton 6-vaihteinen, puoliautomaattivaihdelaatikko
* polttoaine: Agip
* renkaat: Bridgestone

## Saavutukset
* kilpailuja: 16
* voittoja: 0
* paalupaikkoja: 1
* nopeimpia kierroksia: 1

## Formula 1 -tulokset
(**lihavointi** tarkoittaa paalupaikkaa)

## Lähteet
**[[AUTOCOURSE]] 1998-99*, Henry, Alan (ed.), Hazleton Publishing Ltd. (1998)
Siuronkoski

**Siuronkoski** on koski Nokian Siurossa. Siuronkoski kuuluu Kokemäenjoen vesistön Ikaalisten reittiin, joka on ollut yksi Suomen tärkeimpiä vaelluskalojen kutujokia. Kosken pituus Mahnalanselästä Kuloveteen on noin 200 metriä. Putouskorkeus on noin neljä metriä.  

Siuronkosken yli kulkee 1902 rakennettu kivisilta, jota pitkin kulkee Nokian ja Karkun välinen yhdystie 2505. Ennen tätä paikalla oli myös kivisilta vuosina 1874–1899. Kosken yli kulkee myös Tampere–Pori-rata. Kosken yläpuolella on uimaranta. Satamia on ollut sekä kosken ylä- että alapuolella.

Siuronkoskea pitkin kulki vuosina 1870–1973 Turun ja Porin läänin ja Hämeen läänin raja. Ennen vuotta 1870 raja oli Tammerkoskessa. Vuoden 1973 alussa kosken länsipuolella ollut Suoniemen kunta liitettiin sen itäpuolella olleeseen silloiseen Nokian kauppalaan.

Vuonna 1903 haki Anton Elving lupaa perustaa Siuronkoskeen puuhiomon ja vesilaitoksen. Vesilaitoksen osalta hän sai päätöksen 24.10.1906. Nokia-yhtiö rakennutti koskessa sijaitsevan vesivoimalan 1900-luvun alussa. Nykyään voimalan omistaa perheyritys Virolan puutarha. Voimalalla säännöstellään Mahnalanselän korkeutta. Voimalassa on tehoa noin 0,7 MW , eikä se estä virkistyskalastusta.

Siuronkoski on Pirkanmaan suosituimpia koskikalastuspaikkoja. Kalapaikan erikoisuutena on toutain, muita kaloja ovat kuha, taimen ja kirjolohi. Kuha ja toutain lisääntyvätkin menestyksekkäästi kosken alueella. Taimenen poikastuotanto on kuitenkin jäänyt vähäiseksi vuoden 2011 kunnostuksesta huolimatta. 

Siuronkoski on tunnettu suurista kaloistaan:
* Järvitaimen 10,150 kg (9.6.2001, Suomen ennätys)
* Toutain 6,020 kg (13.5.1998)
* Kuha 8,04 kg (toukokuu 2015)

## Lähteet

## Aiheesta muualla

* Siuronkoski
* Ilmakuva Siuronkoskesta, Kansalaisen karttapaikka
Baidoa

**Baidoa** (, ) on kaupunki Somaliassa. Se sijaitsee sisämaassa noin 260&nbsp;km luoteeseen Mogadishusta. Se on Bayn alueen pääkaupunki. Se toimi aiemmin maan väliaikaishallituksen pääkaupunkina.

Kesäkuussa 1999 Etiopian armeija valloitti kaupungin ajaen sieltä Eritrean tukeman sotaherra Hussein Aideedin. Sittemmin kaupungin hallinnasta taistelivat Rahanweynin vastarinta-armeijan (RRA) eri joukot. Entisen RRA:n puhemiehen Hasan Muhammad Nur Shatigududin ja pääsihteeri Shaykh Adan Madoben joukot valloittivat kaupungin Muhammad Ibrahim Habsaden joukoilta toukokuussa 2005. Somalian hallituksen parlamentti kokoontui siellä ensi kertaa 26. helmikuuta 2006.

20. joulukuuta 2006 Islamilaisten oikeusistuinten liiton ja Somalian hallituksen joukot Etiopian panssarien tukemina ottivat yhteen 25&nbsp;km luoteeseen Baidoasta.
Baidoa pysyi väliaikaishallituksen hallussa Etiopian ja Ugandan joukkojen avulla, kunnes al-Shabaab-liike otti sen haltuunsa tammikuun lopussa 2009.
Etiopian ja väliaikaishallituksen joukot valtasivat kaupungin helmikuussa 2012 ilman taisteluja.

Baidoam ympäristö on Somalian ruoantuotantoaluetta.
Vuonna 2011 alkaneen Itä-Afrikan kuivuuden vuoksi maanviljelys on vaikeutunut.
Syksyllä 2019 Baidoassa oli 400 000 maan sisäistä pakolaista. Maan hallitus on rakentanut kaupungin ulkopuolelle 60 000 asukkaan asuinalueen.

## Lähteet

## Aiheesta muualla
CH Jaca

**CH Jaca** eli Club Hielo Jaca on espanjalainen jääkiekkoseura. Se tulee Jacan kaupungista. Seura on perustettu vuonna 1972 ja se pelaa maan pääsarjatasolla Superligassa. Se on myös kaikkien aikojen menestynein espanjalainen jääkiekkoseura.

## Saavutukset
*Espanjan mestari 8 kertaa: 1984, 1991, 1994, 1996, 2001, 2003, 2004, 2005
*Espanjan mestaruus-hopeaa 13 kertaa
*Espanjan Cupin voitto 11 kertaa: 1985, 1988 ,1989, 1993, 1995, 1996, 1998, 2001, 2002, 2003, 2006
*Espanjan Cupin hopeaa 10 kertaa

## CH Jaca Euroopassa
*Euroopan Cup 1984-1985
*Euroopan Cup 1991-1992
*Euroopan Cup 1994-1995
*Euroopan Cup 1996-1997
*Continental Cup 1997-1998
*Continental Cup 2000-2001
*Continental Cup 2001-2002
*Continental Cup 2002-2003
*Continental Cup 2003-2004
*Continental Cup 2004-2005
*Continental Cup 2005-2006

## Aiheesta muualla
*Seuran kotisivut
Lakshmi

**Lakshmi** tai **Laxmi** on hindulaisten rikkauden, valon ja tiedon jumalatar. Toissijaisesti hän on myös onnen, kauneuden ja hedelmällisyyden jumalatar. Usein Lakshmi yhdistetään väärin vain rahaan. Häneltä pyydetään onnea perheelle, ystäville, avioliitolle, lapsille, sekä ruokaa, rikkautta, kauneutta ja terveyttä, joten hän on hyvin suosittu jumalatar. 

Lakshmi tunnetaan myös kaikkeuden äitinä ja hän on myös Vishnun Shakti. Lakshmi on siis Vishnun puoliso, ja hänen ruumiillistumansa, eli avataar. Sita on naimisissa Vishnun ruumiillistuman Raman kanssa, Rukmini on naimisissa Vishnun ruumiillistuman Krishnan kanssa (tosin Krishnan puolisona useimmin esitetään Radha), ja Alamelu on naimisissa Vishnun ruumiillistuman Venkateshwaran kanssa.

Lakshmi yhdistetään usein voimakkaasti lootus-kukkaan ja siten aitouteen ja hengelliseen voimaan. Hänet kuvataan usein lotuksen päällä istuvana naisena, jolla on neljä kättä, hienoja asuja ja arvokkaita koruja. 

Hindut juhlivat Lakshmia etenkin valon juhla diwalin aikaan. Tuolloin ihmiset asettavat pieniä lamppuja kotinsa ulkopuolelle toivoen Lakshmin saapuvan ja siunaavan heidät. Uskotaan, että Lakshmi saapuu vain puhtaisiin taloihin, joissa asuu ahkeria ihmisiä.

## Lähteet

## Aiheesta muualla
Stewart SF02

**Stewart SF02** oli Alan Jenkinsin suunnittelema auto, jolla Stewart-talli kilpaili Formula 1 -kaudella 1998. Autoa ajoivat Rubens Barrichello ja Jan Magnussen, jotka molemmat olivat tallissa toista vuotta. Magnussen sai kuitenkin potkut Kanadan Grand Prix'n jälkeen, ja hänet korvasi hollantilainen Jos Verstappen.

Auto valmistui myöhässä, eikä sitä ehditty testaamaan tarpeeksi. Tämän takia viimevuotiset luotettavuusongelmat olivat yhä tallin riesana, vaikkeivat ne olleetkaan yhtä pahoja kuin edellisen kauden SF01-autossa. SF02:lla onnistuttiin ajamaan kolmasti pisteille.

Talli sijoittui valmistajien MM-sarjassa kahdeksanneksi ja saavutti viisi MM-pistettä.


## Formula 1 -tulokset

## Lähteet
**[[AUTOCOURSE]] 1998-99*, Henry, Alan (ed.), Hazleton Publishing Ltd. (1998)
Sita

**Sita** on hindulaisuudessa jumalatar, Lakshmin ruumiillistuma, joka edustaa esimerkillistä naiseutta ja vaimoa. Sita on yksi päähenkilöistä Ramayanassa, joka on nimetty hänen puolisonsa Raman mukaan. Kertomuksessa Sita lähtee palatsista rikkauksien keskeltä Raman mukaan pakomatkalle, koska kokee sen vaimon tehtäväksi, asuen metsässä, mistä hänet kuitenkin kidnapataan. Sitaa pidetään vankeudessa, koska hän ei suostu Ravanan puolisoksi, vaikka tarjolla olisi rikkauksia ja vaikutusvaltaa. Hän säilyttää myös mielensä puhtauden eikä koskaan horju uskollisuudessaan. 

Rama lähettää Hanumanin etsimään ja pelastamaan puolisoansa, joka ei kuitenkaan suostu palaamaan Hanumanin mukana. Lopulta Rama itse pelastaa puolisonsa suuren taistelun jälkeen.

Rakkaudestaan huolimatta Rama ei kuitenkaan voi huolia Sitaa takaisin, koska on hallitsija, eikä usko kansan hyväksyvän tällaista tekoa. Sita todistaa hyvyytensä kansalle ja puolisolleen astumalla tuleen, joka ei polta häntä hänen hyvyytensä takia.

Kertomusta ja Sitan toimintaa käytetään nykyään esimerkkinä, jonka mukaan nuoret intialaiset tytöt kasvatetaan.

## Aiheesta muualla

* Ramayana 
* Ramayan of Valmiki
Veikko Pihlajamäki (kirjailija)

**Veikko Paavo Arvid Pihlajamäki** (25. kesäkuuta 1921 Karkku &ndash; 20. joulukuuta 2006) oli tamperelainen kirjailija ja Mäkelän piirin jäsen. Hänen tuttaviinsa kuuluivat muun muassa Väinö Linna ja Lauri Viita. Pihlajamäen ehdotuksesta Väinö Linnan *Sotaromaani* nimettiin *[[Tuntematon sotilas|Tuntemattomaksi sotilaaksi]]*.
__notoc__
## Teoksia

### Omat teokset
**Mustaa valkoisella*, romaani.  WSOY 1955, Porvoo.
**Jetron aapinen*, tekijät Veikko Pihlajamäki ja Maija-Liisa Pitkäranta. SLEY-kirjat 1981, Helsinki. .
**Kuvapoika: kuvitelmia kiveä kovemmasta*, romaani. Tyrvään Sanomat 1984, Vammala. .
**Egyptiläinen Jörö-Jukka / 999. painoksesta suomeksi riimitellyt Veikko Pihlajamäki.*, satukirja.  1993. .
**Lysti kirjasto Tampereella: juttuja Tammerkoski-lehdestä*. Tampere-Seura 1997, Tampere.

### Teoksia muiden kanssa
**Tusina kertojaa Vammalan seudulta*. Toimittanut Brita Santala. Tyrvään Sanomat 1976, Vammala. .
*Veikko Pihlajamäki ja Aarne Mustanoja: *Muistoja Sammaljoelta ja Vaunujoen varsilta*. Tyrvään seudun Kotiseutuyhdistyksen julkaisuja LXX, 1989, Vammala. .
**Että iloni olisi tuuli joka kantaa*. Toimittanut Terttu Härkönen. Mummon Kammari 2004, Tampere. .

### Suomennoksia
*Heinrich Hoffmann: *Prinss' Grünewald ja Helmikki ja rakas aasi Lemmikki: kuvitettu satu Jörö-Jukan tekijältä*. Marras Workshop 2004, Vammala. .

## Lähteet
* Pihlajamäen teoksia
Juan María Bordaberry

**Juan María Bordaberry Arocena** (17. kesäkuuta 1928 Montevideo, Uruguay – 17. heinäkuuta 2011) oli uruguaylainen poliitikko, presidentti 1972–1973, jonka jälkeen hän kaappasi vallan ja hallitsi diktaattorina vuoteen 1976.

Bordaberry syntyi varakkaaseen karjatilallissukuun ja opiskeli lakia Montevideossa tasavallan yliopistossa ja jatkoi perheensä liiketoimia isänsä kuoleman jälkeen. Politiikkaan hän lähti maan talouden kärsittyä hintojen alenemisen vuoksi.

Hänet valittiin senaattiin 1963–1965 oikeistolaisen Partido Nacionalin (valkopuolue) listalta. Vuonna 1964 hän perusti oman *Liga Nacional de Accion Ruralistastansa*, joka liittyi 1969 Colorado-puolueeseen. Samana vuonna hänet nimitettiin hallitukseen, jossa hän oli muun muassa maatalousministerinä 1969–1971.

Bordaberry valittiin presidentiksi 1971 kesken kriisin, jota sävytti terrorismi ja talouskriisi. Hän astui virkaan maaliskuussa 1972 ja turvautui autoritaarisiin konservatiivisiin voimiin nimittäen asevoimien edustajia hallituksensa johtopaikoille. Äärioikeiston ja asevoimien painostuksesta kidutus sallittiin ja kansalaisoikeuksia kavennettiin. Vuodessa Tupamaros-sissien vastarinta heikkeni merkittävästi ja sen johtajat tuomittiin. Bordaberry teki verettömän vallankaappauksen 27. kesäkuuta 1973, jolloin hän hajotti kongressin ja kielsi ammattiliitot. Puolueet kiellettiin seuraavana vuonna ja 1975 maassa säädettiin uusi korporatismista vaikutteita saanut perustuslaki. Armeija poisti Bordaberryn vallasta 1976. Erottamisensa jälkeen hän palasi karjatilalleen. Sotilasjuntta hallitsi maata vuoteen 1985.

Tabaré Vázquezin vasemmistolaisen hallituksen myötä maassa alettiin tutkia ihmisoikeusrikkomuksia Bordaberryn diktatuurin aikana. 17. marraskuuta 2006 Bordaberry ja hänen entinen ulkoministerinsä Juan Carlos Blanco asetettiin kotiarestiin neljästä 1976 Buenos Airesissa tehdystä salamurhasta osana operaatio Cóndoria. Uhreihin kuuluivat maapaossa olleet kongressimiehet Zelmar Michelini ja Héctor Gutiérrez Ruiz. Vuonna 1989 säädetyn armahduslain ei katsottu koskevan murhia. Bordaberry tuomittiin 30 vuoden vankeuteen, mutta hänet siirrettiin ikänsä vuoksi vuotta myöhemmin kotiarestiin. Hän kuoli kärsiessään rangaistustaan 83-vuotiaana.

## Lähteet
* http://www.oneworld.net/article/view/142636/1/ 
* Uruguay's ex-president arrested (BBC)
* Será juzgado de nuevo en Uruguay el ex dictador Juan Bordaberry (La Jornada)

### Viitteet
Potku

**Potku** tarkoittaa seuraavia asioita:

* potku eli potkaisu, jalan heilauttaminen jotakin päin
* potkut, henkilön erottaminen työsuhteesta
* Potku, kylä Kaavilla
* Potku, kylä Utajärvellä
* POTKU, sanoista *Pohjoisen Keski-Suomen toiminnallinen kulttuuriympäristö*, hanke
* Potku.net, kamppailulajiharrastajien sivusto ja keskustelufoorumi
* Potku, HK:n valmistama pikaruoka
* *[[Potku (elokuva)|Potku]]*, neuvostoliittolainen elokuva vuodelta 1968.
Potku (Utajärvi)

**Potku** on pieni Sanginkylään kuuluva sivukylä Utajärven kunnassa Pohjois-Pohjanmaan maakunnassa. 

## Sijainti ja yhteydet
Potku sijaitsee Potkunjoen varrella, noin yhdeksän kilometriä eteläkaakkoon Sanginkylästä ja noin 20 kilometriä itäkoilliseen Utajärven keskustaajamasta. Kylä kuuluu Sanginkylän koulupiiriin. Potkulle lähtee maantie Yli-Utoksen suuntaan seututieltä 837 risteävältä tieltä. Potkuntie, joka päättyy Potkun taloon, on noin 8,5 km pitkä ja viivasuora. Tie ylittää Utosjoen Aution kylän kohdalla. Potkuntie jatkuu Henttulan tienä joen yli, mutta siltä ei ole jatkoyhteyttä pohjoiseen Yli-Utokselle päin eikä myöskään itään ja etelään, jossa iso Säippäsuo erottaa Potkun Utajärven  Naamankylästä.

## Asutus ja elinkeinot
Potku on Sanginkylän Utosjokivarren alueen vanhoja asuinpaikkoja. Potkun eli Ojanperän talo oli pitkään autio, samoin kuin muutamat muut asuinpaikat, ja siitä on ehkä naapurikylä Autio saanut nimensäkin. Potkulla on nykyään yhä muutamia asuttuja taloja, joissa harrastetaan maataloutta, sekä matkan varrella Pelkosen lomamökit Autionkylässä. Jokivarressa on kesämökkejä, mutta sekin on asumaton Potkuntien päästä Ala-Potkunjärvelle saakka, ellei Vaalan Paatinjärven asutusta Otermalla oteta huomioon.

## Lähteet
* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.  (Potkun kylän historia ja asutus).
Annelies Maas

**Annelies Maas** (s. 25. tammikuuta 1960 Wageningen, Gelderland) on alankomaalainen uimari, joka saavutti vapaauintiviestissä olympiapronssia 1980 ja 200 metrin vapaauinnissa MM-pronssia 1982.

Maas kilpaili olympialaisissa Montrealissa 1976 ja Moskovassa 1980. Montrealissa hän sijoittui neljänneksi 200 metrin vapaauinnissa ja 4&nbsp;×&nbsp;100 metrin vapaauintiviestissä sekä seitsemänneksi 400 metrin vapaauinnissa. Moskovassa hän saavutti pronssimitalin 4&nbsp;×&nbsp;100 metrin vapaauintiviestissä; joukkueessa uivat myös Conny van Bentum, Reggie de Jong ja Wilma van Velsen. Lisäksi hän sijoittui 400 metrin vapaauinnissa kuudenneksi.

MM-kilpailuissa 1978 Maas sijoittui 200 metrin vapaauinnissa neljänneksi, 800 metrin vapaauinnissa viidenneksi ja 400 metrin vapaauinnissa kuudenneksi. Vuoden 1982 MM-kilpailuissa hän saavutti pronssia 200 metrin vapaauinnissa ja sijoittui neljänneksi 400 metrin vapaauinnissa.

Vuoden 1977 EM-kilpailuissa Maas saavutti neljä mitalia: hopeaa 400 metrin, 800 metrin ja 4&nbsp;×&nbsp;100 metrin vapaauinneissa sekä pronssia 200 metrin vapaauinnissa.

## Lähteet
Kuivanen

**Kuivanen** voi tarkoittaa seuraavia:

## Paikkoja

* Kuivanen, kylä Evijärvellä.
* Kuivanen, kylä Orivedellä.
* Kuivanen, kylä Ruotsalainen-nimisessä saaressa Rymättylässä.

## Henkilöitä

* Anton Kuivanen (s. 1984), suomalainen vapaaottelija
* Juha Kuivanen (s. 1961), suomalainen kuoronjohtaja
* Unto Kuivanen (1944–2009), suomalainen kaupunginjohtaja
Wieger Mensonides

**Wieger Emile Mensonides** (s. 12. heinäkuuta 1938 Haag, Etelä-Hollanti) on entinen alankomaalainen uimari, joka voitti pronssimitalin 200 metrin rintauinnissa Rooman 1960 kesäolympialaisissa. Kesti neljäkymmentä vuotta ennen kuin seuraava alankomaalainen miesuimari voitti olympiamitalin: Pieter van den Hoogenband seurasi Mensonidesin jalanjälkiä voittamalla 100 metrin vapaauinnissa kultaa Sydneyn 2000 kesäolympialaisissa.

## Lähteet
Khaemwase

**Prinssi Khaemwase** oli Egyptin faaraon Ramses II:n neljäs ja parhaiten tunnettu poika, jonka hän sai Isetnofretin kanssa.

Hänellä oli kruununprinssin asema isänsä 50–55 hallintovuotena ennen kuolemaansa. Hän myös palveli Ptahin ylipappina ja Memfisin kuvernöörinä. Hän entisöi useita aiempien kuninkaiden ja ylimysten patsaita kuten Sepseskafin, Sahuran ja Nyuserre Inin. Hän entisöi myös Unasin pyramidin Sakkarassa. Tämän takia häntä kutsutaan joskus ”ensimmäiseksi egyptologiksi”.

Myöhempinä aikoina Khaemwase on muistettu viisaana miehenä ja kuvattiin sankariksi useissa tarinoissa. Hänen uskotaan olevan haudattu Sakkaraan.

## Lähteet
*Order of Setne Kamuast 
*Temple of Set
Turkmenistanin demokraattinen puolue

**Turkmenistanin demokraattinen puolue (TDP)** (*Türkmenistanyň Demokratik partiýasy*) on Turkmenistanin valtapuolue. Vuoden 2008 perustuslain muutokseen asti se oli ainoa laillinen puolue Turkmenistanissa. Maa oli tuohon asti ainoa yksipuoluejärjestelmän säilyttänyt entinen neuvostotasavalta. 

TDP perustettiin 16. joulukuuta 1991 Turkmenistanin kommunistisen puolueen seuraajaksi. Puolueen perustaja oli Turkmenistaninen viimeinen kommunistijohtaja ja itsenäisen Turkmenistanin ensimmäinen presidentti Saparmurat Nijazov kuolemaansa saakka.

Turkmenistanissa oli syksyn 2008 uuteen perustuslakiin asti voimassa yksipuoluejärjestelmä ja oppositiopuolueet olivat kiellettyjä. Vuonna 2013 maassa järjestettiin ensimmäiset monipuoluevaalit ja puolue menetti heti ensi kerran parlamenttienemmistönsä, vaikka sinänsä kyse on joka tapauksessa hallintoa tukevista puolueista.

## Lähteet
*Maaraportti: Turkmenistan

### Viitteet
Mortal Kombat: Deadly Alliance

**Mortal Kombat: Deadly Alliance** (alun perin **Mortal Kombat V: Vengeance** tai **Mortal Kombat 5**) on Midwayn kehittämä ja julkaisema tappelupeli, joka julkaistiin Xbox, PlayStation 2, Nintendo GameCube ja Game Boy Advance konsoleille 20. marraskuuta 2002. Peli kuuluu Mortal Kombat pelisarjaan.

## Uudet hahmot
* Blaze - Sotilas, joka vartioi viimeistä Suuren Lohikäärmeen munaa (salainen hahmo).
* Bo' Rai Cho - Taistelulajien mestari, joka on opettanut Liu Kangia ja Kung Laoa.
* Drahmin - Netherealmista kotoisin oleva demoni.
* Frost - Sub-Zeron uusi oppilas, joka osaa myös käyttää jääiskuja.
* Hsu Hao - Mavadon alainen.
* Kenshi - Sokea soturi, joka on hyvä miekkailija. Hän haluaa kostaa Shang Tsungille, joka sokeutti hänet.
* Li Mei - Deadly Alliancea vastustava soturi Outworldista.
* Mavado - Red Dragon klaanin johtaja.
* Mokap - Ollut elokuvissa yhdessä Johnny Cagen kanssa (salainen hahmo).
* Moloch - Demoni Netherealmista (ei pelattava).
* Nitara - Outworldista kotoisin oleva vampyyri.

## Aiheesta muualla
* 
*
Linda Moes

**Linda Moes** (s. 24. syyskuuta 1971 Veendam, Groningen) on entinen alankomaalainen uimari, joka osallistui kotimaansa riveissä kesäolympialaisiin 1988. 

Siellä hän sijoittui 100 metrin selkäuinnissa seitsemänneksitoista (ajalla 1.11,87) ja 200 metrin selkäuinnissa yhdenneksitoista (ajalla 2.20,83). Moes ui myös rintauintiosuuden 4&nbsp;×&nbsp;100 metrin sekauintiviestissä, yhdessä Jolanda de Roverin (selkäuinti), Conny van Bentumin (perhosuinti), ja Karin Brienessen (vapaauinti) kanssa. He sijoittuivat viidensiksi, ajalla 4.12,19.

Neljä vuotta myöhemmin, hieman ennen kesäolympialaisia 1992 Moes luovutti kisapaikkansa Alankomaiden joukkueessa. Kira Bulten korvasi hänet 4&nbsp;×&nbsp;100 metrin sekauintiviestissä.
Salmenranta

**Salmenranta** voi tarkoittaa seuraavia:

;paikkoja:
* Salmenranta, kylä Hailuodossa.
* Salmenranta, kulmakunta Peltosalmella Iisalmessa.
* Salmenranta, kylä Kiteellä.
* Salmenranta, kylä Kuopiossa.
* Salmenranta, kylä Nurmeksessa.
* Salmenranta, kylä Vaalassa.

;henkilöitä:
* Veikko Salmenranta (s. 1927), suomalainen mäkihyppääjä
Korvuan rautatieasema

**Korvuan rautatieasema** () on entinen rautatieasema Suomen rataverkolla Metsäkylässä Taivalkosken kunnassa Koillismaalla. Se sijaitsee liikenteeltä suljetulla Pesiökylän ja Taivalkosken asemien välisellä rataosuudella, noin 27 kilometriä etelään Taivalkoskelta ja noin 54 kilometriä pohjoiseen Pesiökylästä. Liikennepaikka on nimetty kymmenen kilometrin päässä idässä olevan Korvuan kylän ja Korvuanjärven mukaan.

Liikennepaikka avattiin liikenteelle vuoden 1959 lopulla. Miehitys liikennepaikalla loppui 1967 ja henkilöliikenne lakkautettiin muun radan kanssa 23. toukokuuta 1982. Liikennepaikka lakkautettiin lopullisesti 9. tammikuuta 2005, käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana. Ratapiha kiskoineen on edelleen jäljellä. Vuonna 1958 rakennettu laiturirakennus siirtyi yksityisomistukseen 1989. Rakennusta muutettiin ja remontoitiin vuonna 2002.

Jo puretun saksalaisten rakentaman kapearaiteisen Hyrynsalmen–Kuusamon kenttäradan linjaus seurasi keskeneräisen Taivalkosken radan linjausta aina Korvuan asemalle saakka. Korvualta kenttäradan linjaus kääntyi kohti koillista ja Kuusamoa, kun taas valtion rataverkon leveäraiteinen rataosuus johtaa pohjoisluoteeseen.

## Lähteet

## Aiheesta muualla
* Vaunut.org: kuva Korvuan asema-alueesta
Raskasta joulua (vuoden 2004 albumi)

**Raskasta joulua** on vuonna 2004 julkaistu T2 Productionsin tuottama kokoelma joululauluja. Se on samannimisen projektin ensimmäinen julkaisu ja saanut sittemmin jatkoa useista levyistä. Levyä on myyty marraskuuhun 2016 mennessä yli 18 000 kappaletta, mikä oikeuttaa kultalevyyn.

Joululauluista on sovitettu levyille tavallista ”raskaammat” versiot. Levyillä esiintyy tunnettuja suomalaisia metallilaulajia, kuten Marco Hietala, Machine Menin Antony Parviainen ja Taage Laiho.

Vuoden 2004 levyllä soittivat Erkka Korhonen (kitara, taustalaulu, basso), Janne Parviainen (rummut), Lauri Porra (basso), Kari Tornack (piano, syntetisaattori) ja Tero Kostermaa (koskettimet, ohjelmointi).

## Kappaleet
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Raskasta joulua -konserttikiertue MySpace-sivustolla
* 
*
Korvua

**Korvua** on kylä Suomussalmen kunnassa Kainuussa. Se sijaitsee lähellä Suomussalmen ja Taivalkosken kunnanrajaa Korvuanjärven etelärannalla, linnuntietä mitattuna noin 33 kilometriä kaakkoon Taivalkosken keskustasta, ja noin 52 kilometriä pohjoiseen Suomussalmen  keskustaajamasta. Lähin toinen kylä on neljän kilometrin päässä sijaitseva Pyhäkylä. Entinen Korvuan rautatieasema sijaitsee kymmenen kilometrin päässä kylän länsipuolella Taivalkosken kunnassa.
Koirat

**Koirat** (*Canis*) on koiraeläinten heimoon kuuluva suku. Suku on varsin vanha, se on ollut olemassa mioseenikaudelta lähtien. Siihen luetaan nykyään kuuluvaksi viisi lajia alalajeineen, vaikkakaan eri lajien luokittelusta ei olla aivan yksimielisiä. Lajien geenit ovat lähes identtiset. Lisäksi kaikki *Canis*-suvun lajit pystyvät lisääntymään keskenään, ja syntyneet risteymät ovat myös lisääntymiskykyisiä. Esimerkiksi punasusi ja dingo on toisinaan luokiteltu omiksi lajeikseen.

Juovasakaali ja vaippasakaali on perinteisesti luettu koirien sukuun, mutta DNA-analyysien perusteella ne ovat kaukaisempaa sukua, ja ne onkin alettu lukea yhdessä uuteen *[[Lupulella]]*-sukuun.

## Luokittelu
### Evoluutio
Caniformia ja Feliformia alkoivat kehittyä erilleen noin 43 miljoonaa vuotta sitten. Nykyisiä kettuja muistuttanut *Leptocyon* suku kehittyi noin 34 miljoonaa vuotta sitten, siitä kehittyivät muun muassa ketut (*Vulpes*). Sukuun *Canis* luetteva *Canis ferox* kehittyi *Eycyon davisista* noin 5 miljoonaa vuotta sitten plioseenikaudella. Samalla alueella noin 3,5 miljoonaa vuotta sitten eli susimainen *Canis lepophagus*.

### Lajit
Mammal Diversity Database -luokittelun mukaan koiria on kahdeksan lajia:

* Kultasakaali eli sakaali (*Canis aureus*)
* Koira (*Canis familiaris*)
* Kojootti (*Canis latrans*)
* Susisakaali (*Canis lupaster*)
* Susi (*Canis lupus*)
* Metsäsusi (*Canis lycaon*)
* Punasusi (*Canis rufus*)
* Simieninsakaali (*Canis simensis*)

### Fylogenia
Koepfli et al (2015):

## Lähteet

*  
* 
* Tiede -lehti 13/2009, s. 40–45: Helena Telkänrannan artikkeli *Miten sudesta tuli tanskandoggi ja kiinanharjakoira*.

### Viitteet

## Aiheesta muualla
*Laji.fi: Koirat (''Canis'')
*iNaturalist: Koirat (''Canis'')
*ITIS: Canis 
*Encyclopedia of Life (EOL): Canis 
*Global Biodiversity Information Facility (GBIF): Canis 
*Pherobase: Semiochemicals of Genus Canis
Venäjän vuoden 1998 talouskriisi

**Venäjän vuoden 1998 talouskriisi** oli Venäjän federaation historian tapahtuma, jolloin Venäjän talous ajautui maksukyvyttömyyteen. Kriisin seurauksena monet maan pankit romahtivat elokuussa 1998. Talouskriisi vei 20–30&nbsp;% venäläisten reaaliansioista ja noin 5&nbsp;% Venäjän kokonais-BKT:stä.

## Kriisi
Venäjän suuri budjettialijäämä ja siihen liittyvä velkaantuminen teki Venäjästä kriisialttiin. Venäjän hallitus rahoitti menojaan GKO-obligaatioilla. Kun obligaatioita alettiin tarjota myös ulkomaisille sijoittajille, joutui Venäjä alttiiksi kansainvälisen talouden muutoksille. Vuonna 1997 alkunsa saanut Aasian talouskriisi pudotti raaka-aineiden hintoja ja kysyntää, joka vähensi polttoaineiden viennistä riippuvaisen Venäjän tuloja ja kasvatti sen budjetin alijäämää entisestään. Sijoittajat vetivät sijoituksiaan pois kehittyvistä maista kattaakseen Aasian talouskriisin jo aiheuttamia tappioita ja ehkäistäkseen niiden kasvamista. Sen seurauksena ulkomaisia sijoituksia vedettiin pois myös Venäjältä. Sijoittajien kiinnostuksen lasku nosti GKO-velan korkoja, mikä edelleen vaikeutti Venäjän federaation budjetin rahoitusta. GKO-obligaatiot jouduttiin mitätöimään, jolloin niihin sijoittaneet menettivät rahansa. Se romahdutti ruplan kysynnän ja aiheutti valuuttakriisin ja Venäjän federaation maksukyvyttömyyden elokuussa 1998. Venäjän osakemarkkinat romahtivat ja ulkomaiset yritykset pakenivat Venäjältä.

## Seuraukset
Ruplan devalvaatio köyhdytti kansaa, mutta myös paransi Venäjän teollisuuden kilpailukykyä. Positiivinen talouskasvu alkoi melko pian vuoden 1999 toisella neljänneksellä, ja alkoi pian hidastua. Hyperinflaatiota ei devalvaation takia tullut, koska johto pidättyi laajamittaisesta keskuspankkirahoituksesta. Venäjän talouskasvua selitetään pitkälti vuoden 1998 ruplan romahduksen ja energian maailmanmarkkinahintojen nousun yhteisvaikutuksella. Ruplan romahdus paransi kotimaiden teollisuuden kilpailukykyä ja supisti tuontia. Venäjä on merkittävä energian viejä, se tuottaa suuria määriä öljyä ja maakaasua.

Suomen vienti Venäjälle romahti: vuonna 1999 laskua oli vuoteen 1997 verrattuna yli 50 prosenttia.

## Lähteet

## Aiheesta muualla
* Datsha.com: Venäjän talous Putinin aikana
*
Mundus

**Mundus** (, k. 536) oli bysanttilainen sotapäällikkö keisari Justinianus I:n aikana.

Mundus oli ilmeisesti sukujuuriltaan hunni. Vuonna 530 Hänet nimitettiin Illyrian ja Tonavan magister militumiksi eli joukkojen komentajaksi. Hän pysäytti slaavien ja bulgaarien työntymisen Balkanille, ja vuonna 531 hän taisteli Belisariuksen rinnalla sassanideja vastaan.

Mundus oli Konstantinopolissa vuonna 532 Nika-kapinan aikoihin. Hän pysyi uskollisena Justinianukselle, ja keisari määräsi Belisariuksen ja Munduksen kukistamaan kapinan. Kapinan kukistuttua Belisarius ja Mundus kokosivat kapinalliset Hippodoromiin, jossa heistä teloitettiin mahdollisesti jopa 30&nbsp;000. Myös kapinalliset senaattorit teloitettiin.

Vuonna 535 Mundus johti joukkonsa Dalmatiaan ostrogootteja vastaan. Hän kuoli taistelussa seuraavana vuonna.
Kaupunkimaantiede

**Kaupunkimaantiede** on kulttuuri- ja soveltavan maantieteen osa, joka selvittelee kaupunkien rakennetta, syntyä ja toimintaa. Kaupunkimaantiede kuuluu aluetieteeseen, jossa tutkimuskohtia ovat tila ja ihmistoiminnan yhteiskunnallinen tilallisuus (sosiospatiaalisuus). Kaupunkimaantieteellä on sidoksia kaupunkitaloustieteeseen, kaupunkiekologiaan, kulttuurimorfologiaan ja mm. sosiologiaan. Kaupunkitutkimuksen teemoja voivat olla esimerkiksi kaupunkirakenteessa tapahtuvat muutokset, kaupunkiuudistus, kaupunkimuutoksen taustalla olevat toimijat ja ristiriidat, kaupunkiympäristön kokeminen ja kaupunkiluonto sekä näiden yhteydet kaupunkipolitiikkaan ja Kaupunkisuunnitteluun.

Suomessa kaupunkimaantiedettä voi opiskella Helsingin yliopiston geotieteiden ja maantieteen laitoksella.

## Kolme perinteistä kaupungin rakenneteoriaa

On laadittu useita teorioita siitä, miten kauppa, teollisuus ja eri yhteiskuntaluokat jakautuvat eri etäisyyksille liikekeskustasta.

*Burgessin kehämalli: Kaupunki koostuu kehämäisistä osista, keskellä liikekeskusta, sen ympärillä teollisuusalue, sen jälkeen siirtymäalue, sitten halpoja asuntoja, seuraavalla kehällä kalliita asuntoja ja maaseutu
*Hoytin sektorimalli: Liikekeskustan ympärillä oleva alue jakautuu sektoreihin, joista suurin osa on työväenluokan halpoja asuntoja ja kevyttä teollisuutta. Seuraavilla kehillä on sektoreittain keskiluokan ja rikkaan yhteiskuntaluokan asuntoja.
*Harrisin ja Ullmanin moniydinmalli: kaupungilla voi olla monta keskustaa, monia teollisuusalueita ja asuinalueita sikin sokin, teollisuuskeskuksia ja asumalähiöitä ulkopuolella. Silti liikekeskustan ympärillä on enimmäkseen kevyttä teollisuutta, alaluokan asuntoja ja keskiluokan asuntoja. Ylempi luokka asuu jollakin alueella kaupungin laidalla.

## Lähteet
* http://teacherweb.ftl.pinecrest.edu/snyderd/APHG/Unit%206/urbannotes.htm 

### Viitteet

## Aiheesta muualla
Pyhäkylä

**Pyhäkylä** on kylä Suomussalmen kunnassa Kainuussa. Se sijaitsee linnuntietä mitattuna noin 50 kilometrin päässä kunnan keskustaajamasta Suomussalmesta pohjoiseen, lähellä Taivalkosken rajaa.

Kylän ympärillä sijaitsee neljä järveä, Pyhäjärvi, Iso-Kontainen, Haukijärvi sekä Korvuanjärvi. Kylän pääelinkeinot ovat maanviljely ja metsätalous. Kylällä ei ole nykyisin omaa koulua.
Prost AP01

**Prost AP01** oli Loïc Bigois'n suunnittelema auto, jolla Prost-talli kilpaili kaudella 1998. Autoa ajoivat ranskalainen Olivier Panis ja italialainen Jarno Trulli.

Edellisen kauden hyvän tuloksen jälkeen kausi 1998 oli Prostille katastrofi. Auton suurin ongelma oli vaihdelaatikko: se oli epäluotettava ja painava, ja se haittasi auton tasapainoa. Tämä vaikeutti autoon tehtävää kehitystyötä.

Autolla ajettiin pisteille vain kerran. Pisteen saavutti Jarno Trulli sateisessa Belgian Grand Prix'ssa, jossa todella moni joutui keskeyttämään. Kyseisessä kilpailussa Panis oli joutunut keskeyttämään jo ensimmäisellä kierroksella sattuneessa joukkokolarissa. Tallilla oli käytössä vain yksi vara-auto, ja koska Trulli sai sen käyttöönsä, ei Panis päässyt enää kilpailuun mukaan.

Talli sijoittui valmistajien MM-sarjassa yhdeksänneksi saavuttaen vain yhden pisteen.

## Formula 1 -tulokset

## Lähteet
*AUTOCOURSE 1998-99, Henry, Alan (ed.), Hazleton Publishing Ltd. (1998)
Sveitsinpaimenkoira

**Sveitsinpaimenkoira**-luokitus käsittää neljä sveitsiläistä karjakoiraa:

* appenzellinpaimenkoira
* berninpaimenkoira
* entlebuchinpaimenkoira
* isosveitsinpaimenkoira
Óscar Miñambres

**Óscar Miñambres Pascual** (s. 1. helmikuuta 1981 Fuenlabrada, Madridin maakunta, Espanja) on espanjalainen entinen jalkapalloilija. Hän pelasi oikeana laitapuolustajana.

## Ura

Miñambres on Real Madridin kasvatti. Hän nousi kaudeksi 2001–2002 seuran edustusjoukkueeseen ja teki ensiesiintymisensä Mestarien liigan alkulohkon ottelussa Lokomotiv Moskvaa vastaan 30. lokakuuta 2001. Espanjan pääsarjassa Primera Divisiónissa hän pelasi ensimmäisen ottelunsa 10. helmikuuta 2002 Las Palmasia vastaan. Kaudella 2002–2003 hän pelasi 16 sarjaottelussa, ja pääsi kauden päätteeksi juhlimaan Espanjan pääsarjamestaruutta seuransa kanssa. Kaikkiaan hän pelasi Real Madridin edustusjoukkueessa 18 Espanjan pääsarjan, 9 Espanjan cupin ja 7 Mestarien liigan ottelua.

Kaudeksi 2004–2005 Miñambres lainattiin barcelonalaisseura Espanyoliin. Pelit Espanyolissa katkesivat kuitenkin jo viidennessä ottelussa vaikeaan polven nivelsidevammaan, joka muiden vammojen ohella piti Miñambresin sivussa kentiltä aina kauden 2006–2007 puoliväliin asti. Tällä välin hän palasi takaisin Real Madridiin, jossa hän pelasi ensimmäiset minuuttinsa tasan kaksi vuotta loukkaantumisensa jälkeen paikallisvastustaja Atléticoa vastaan puheenjohtaja Jesús Gilin muisto-ottelussa 22. joulukuuta 2006. Tammikuussa 2007 hänet rekisteröitiin jälleen edustusjoukkueen kokoonpanoon, mutta virallisia otteluita hän ei kauden 2006–2007 aikana pelannut.

Kesällä 2007 Miñambres siirtyi kolmivuotisella sopimuksella Segunda Divisiónissa pelanneeseen alicantelaiseen Hérculesiin. Hän päätyi kuitenkin purkamaan sopimuksensa vain muutamia tunteja sen allekirjoittamisen jälkeen vedoten aikaisempaan polvivammaansa, josta hän ei kokenut vielä parantuneensa.

## Saavutukset

* Mestarien liiga: 2002
* Uefa-supercup: 2002
* Intercontinental Cup: 2002
* Espanjan pääsarja: 2003, 2007
* Espanjan supercup: 2003

## Lähteet
Territoriaaliperiaate

**Territoriaaliperiaatteella** (lat. *territoriaalinen* = *tiettyä aluetta koskeva*) eli alueperiaatteella tarkoitetaan periaatetta, jonka mukaan valtion rikoslakia sovelletaan kaikkiin sen alueella tehtyihin tekoihin siitä riippumatta, minkä valtion kansalainen tekijä on. Territoriaaliperiaatetta käytetään myös muilla oikeuden aloilla ilmaisemaan valtion tuomiovallan ja lakien käyttämistä sen alueella.

Territoriaaliperiaatteesta on keskusteltu muun muassa EU:n jäsenvaltion oikeusjärjestelmän harmonisoinnin yhteydessä, kun eri valtioiden oikeusjärjestelmien välisten erojen on katsottu muodostavan esteitä Euroopan rikosoikeudelliselle yhteistyölle.

## Lähteet
Clive W. J. Granger

**Clive William John Granger** (4. syyskuuta 1934 Swansea, Wales – 27. toukokuuta 2009 San Diego, Kalifornia) oli walesilaissyntyinen ekonomisti ja Kalifornian yliopiston professori.

Vuonna 2003 Ruotsin keskuspankki myönsi Grangerille ja New Yorkin yliopiston Robert Englelle Nobelin taloustieteen muistopalkinnon ekonometristen aikasarjojen tutkimuksesta.

Granger opiskeli Nottinghamin yliopistossa ja väitteli tohtoriksi vuonna 1959. Hän työskenteli yliopiston tilastotieteen ja matematiikan laitoksen luennoitsijana. Vuonna 1974 Granger siirtyi Kalifornian yliopiston professoriksi. Hän jäi tehtävästä eläkkeelle vuonna 2003, jolloin hänestä tuli emeritusprofessori. Granger kuului American Academy of Arts and Sciences -tiedeyhteisöön.

Granger aateloitiin ritariksi vuonna 2005.

## Lähteet
Elbe Häkkinen

**Elbe Häkkinen** (o.s. **Rokkanen**, 2. syyskuuta 1914 Pietari – 6. huhtikuuta 1951 Helsinki) oli suomalainen säveltäjä ja sanoittaja. Hän käytti nimimerkkiä "Lalli". Hän oli Mirjam Helinin sisar, ja hänen isänsä oli PSO:n kauppaneuvos Oskar Rokkanen.

Häkkinen kuoli keltatautiin. Hänet on haudattu Hietaniemen hautausmaalle Helsinkiin.

## Nimimerkki K. Raikko epäselvyydet
Kauko Käyhkö teki joukon kappaleita, joihin hän laittoi tekijäksi K. Raikko, mutta Elbe Häkkinen oli ehtinyt rekisteröidä nimimerkin nimiinsä aikaisemmin kuin Käyhkö. Asiasta käytiin oikeutta. Oikeuden päätös oli, että Elbe Häkkinen saa Teosto-korvaukset näistä kappaleista, vaikka ne olivatkin Kauko Käyhkön tekemiä.

## Lähteet
*Elämäkerta 

### Viitteet

## Aiheesta muualla
* 
*
Spit

**Spit** voi tarkoittaa:

## Paikat
* Spit Bay, Heardinsaari, Eteläinen jäämeri
* Spit Point, Heardinsaari, Eteläinen jäämeri
* Spit Point (Greenwich Island), Eteläinen jäämeri
* Spit Island, Nunavut, Kanada

## Musiikissa
* *[[Spit (albumi)|Spit]]*, nu metal -yhtye Kittien albumi
* "Spit", KISSin kappale albumilta *[[Revenge (Kissin albumi)|Revenge]]*
* "Spit", Sepulturan kappale albumilta *[[Roots]]*
* "Spit", NY Loosen kappale soundtrackilta *The Crow: City of Angels*
Leri Leskinen

**Leri Jari Johannes Leskinen** (alun perin *Jari Johannes Leskinen*, s. 24. syyskuuta 1967 Helsinki) on suomalainen säveltäjä, muusikko ja yrittäjä. Hänen instrumenttinsa on piano ja muut kosketinsoittimet. Leskinen on säveltänyt ja tuottanut musiikkia muun muassa Samuli Edelmannille, lauluyhtye Rajattomalle ja Sakari Kuosmaselle. Hänen säveltämiään ovat muun muassa *[[Levottomat|Levottomat-]]* ja *[[Kuutamolla (elokuva)|Kuutamolla]]*-elokuvien tunnuslaulut. Levottomat-elokuvan musiikista hän sai Jussi-palkinnon. Hän on säveltänyt musiikin marraskuussa 2007 ensi-iltansa saaneeseen elokuvaan *[[Joulutarina]]*. Yhdessä Kim Kuusen kanssa hän on säveltänyt "Pohjantähtimarssin".

Leskinen on säveltänyt musiikkia myös TV-sarjoihin ja mainoksiin. Muun muassa Finnair on käyttänyt Leskisen säveltämää musiikkia vuodesta 1995, viimeksi mainoselokuvissaan *Poro ja Panda*. Leskinen esiintyi myös Idols-laulukilpailun kaikilla tuotantokausilla toimien bändin johtajana ja soittaen kosketinsoittimia. 

Leskinen on toiminut Vain Elämää -sarjan kapellimestarina ja sovittajana kaikilla tuotantokausilla. 

Leri Leskinen toimii Helsingin Punavuoressa toimivan studioyrityksen vetäjänä. Hän toimii myös tuottajana ja A&R -tehtävissä Warner Music Finlandissa.

## Yksityiselämä
Leskisen ensimmäinen vaimo oli laulaja Anna Hanski ja heillä on tytär. Leskinen oli toisen kerran naimisissa personal trainer Kristiina Leskisen kanssa. He jättivät avioerohakemuksen vuoden 2019 lopussa, mutta peruivat sen. Leskinen haki uudestaan eroa, nyt yksin, syyskuussa 2022. Heillä on kolme yhteistä lasta. Vaimo on kertonut medialle syyksi avioliiton ulkopuolisen suhteen.

## Lähteet
Dino Ciccarelli

**Dino Ciccarelli** (s. 8. helmikuuta 1960 Sarnia, Ontario, Kanada) on kanadanitalialainen uransa päättänyt jääkiekkoilija. Hän pelasi 19 kautta National Hockey Leaguessa, pisimpään Minnesota North Starsissa. Hän keräsi NHL-urallaan 1&nbsp;200 tehopistettä. Hänen sukujuurensa tulevat Italiasta.. 

Ciccarellia pidetään yhtenä parhaista pelaajista, jotka eivät ole koskaan voittaneet Stanley Cupia. Hän pelasi cupin loppuottelussa kaudella 1994–1995 Detroit Red Wingsin riveissä, kun se hävisi mestaruuden New Jersey Devilsille. Hän siirtyi Tampa Bay Lightningiin kaudeksi 1996–1997 ja saattoi vain seurata sivusta Red Wingsin voittaessa Stanley Cupin.

Ciccarelli valittiin vuonna 2010 Hockey Hall of Famen jäseneksi.

## Saavutuksia
* Tulokkaiden NHL pudotuspelien maaliennätys 1981 (14)
* Tulokkaiden NHL pudotuspelien piste-ennätys 1981 (21) (jakaa Ville Leinon kanssa)
* Eniten laukauksia per ottelu North Starsin ja sen seuraajan Dallas Starsin historiassa: 14 (28. maaliskuuta 1988)
* ssa 1982, 1983, 1989 ja 1997

## Tilastot

## Katso myös

* Luettelo 1000 tehopistettä saavuttaneista NHL-pelaajista
* Luettelo 500 NHL-maalia tehneistä pelaajista
* Luettelo NHL-ennätysten tekijöistä

## Lähteet

## Aiheesta muualla
*
Aleksi Keränen

**Aleksi Keränen** (s. 1. maaliskuuta 1981 Lahti) tunnetaan tamperelaisen Bloodpit-yhtyeen nykyisenä basistina. Ennen Bloodpitiä hän soitti mm. Rusakossa ja Never Insidessä.

## Aiheesta muualla
* Aleksi Keränen Bloodpitin kotivuilla
Tupamaros

**Tupamaros** eli **Movimiento de Liberación Nacional – Tupamaros** (lyh. **MLN-T**; ) oli sissiliike, joka vaikutti Uruguayssa 1960- ja 1970-luvulla. Liikkeen tärkein johtaja oli marxilainen Raúl Sendic (1926–1989). Vuonna 1989 Tupamaros liittyi Frente Amplio (Laaja rintama) -koalitioon.

Liike otti nimensä inkakapinalliselta Túpac Amaru II:lta. Tupamarot aloittivat toimintansa jakamalla varastettua ruokaa ja rahaa köyhille Montevideossa 1960-luvun alussa. Vuosikymmenen lopulla liike siirtyi kidnappauksiin, "aseelliseen propagandaan" ja salamurhiin. Tupamarojen kaupunkisissi-taktiikkaan vaikutti etenkin Carlos Marighellan vuonna 1969 julkaistu *Mini Manual do Guerrilheiro Urbano* ("Kaupunkisissitoiminnan pienoiskäsikirja").

Liike kaappasi mm. pankinjohtaja Pereyra Rebervelin ja Britannian lähettilään Geoffrey Jacksonin ja murhasi FBI-agentti Daniel A. Mitrionen, joka koulutti Latinalaisen Amerikan maiden poliisivoimia kapinallisten vastaisissa taktiikoissa. Tupamarojen huippuaikaa olivat vuodet 1970 ja 1971, jolloin kidnapattuja pidettiin kansanvankiloissa (*Cárcel del Pueblo*). Liikkeen 106 jäsentä pakeni vuonna 1971 Montevideon Punta Carretan vankilasta. Presidentti Juan María Bordaberry ja häntä seurannut sotilasjuntta aloittivat veriset vastatoimenpiteet, joiden seurauksena jo vuonna 1972 Tupamaros oli heikentynyt merkittävästi. Sen merkittävimmät johtajat tuomittiin 12 vuoden vankeusrangaistuksiin.

Kun Uruguay palasi demokratiaan 1985 ja vuonna 1989 hyväksyttiin yleinen armahdus, tupamarot muodostivat Movimiento de Participación Popular -puolueen, joka on nykyisin suurin vasemmistolaisen Frente Amplio -koalition jäsenistä.

Raúl Sendic menehtyi ALS-tautiin vuonna 1989.

## Lähteet
* Tupamaros. Columbia Encyclopedia.
* Tupamaros Uprising. Globalsecurity.org.
Chris Phillips

**Chris Phillips** (s. 9. maaliskuuta 1978 Fort McMurray, Alberta, Kanada) on kanadalainen uransa lopettanut jääkiekkopuolustaja. Hän oli Ottawa Senatorsin 1. kierroksen ja samalla koko vuoden   ensimmäinen varaus.

Ennen NHL-uransa alkua Phillips pelasi juniorikiekkoa WHL:n Prince Albert Ridersin ja Lethbridge Hurricanesin joukkueissa kahden kauden ajan. NHL-uransa Phillips aloitti syksyllä 1997 ja lopetti keväällä 2016 edustaen ainoastaan Ottawa Senatorsia.  aikana Phillips pelasi Ruotsin Elitserienissä Brynäs IF:n joukkueessa, jossa hän teki 27 pelaamassaan ottelussa tehot 5+3 ja istui 45 jäähyminuuttia.

Helmikuussa 2020 Ottawa Senators ilmoitti jäädyttävänsä Phillipsin pelinumeron.

## Uran tilastot

### Seurajoukkueissa

### Maajoukkueessa

## Katso myös
* Luettelo NHL:n ykkösvarauksista

## Lähteet
*  Viitattu 29.7.2010
*  Viitattu 29.7.2010
*  Viitattu 29.7.2010

### Viitteet
Europarlamenttivaalit 2009

**Europarlamenttivaalit** järjestettiin 4.–7. kesäkuuta 2009 Euroopan unionin 27 jäsenmaassa. Europarlamenttiin valittiin yhteensä 736 meppiä. Bulgaria ja Romania osallistuivat vaaleihin ensimmäistä kertaa samanaikaisesti muiden kanssa.

## Vaaliteemat
Europarlamentin PR-materiaaleissa sanottiin, että äänestäjän valitsema meppi joutuisi pohtimaan kysymyksiä kuten ”Kuinka sinä yhdistäisit perheen ja työn? Kuinka avoimia rajojemme pitäisi olla? Millaista energiaa sinä haluat? Pitäisikö rahoitusmarkkinoita säännellä tiukemmin?”

Europarlamentin perinteisesti yhdentymismieliset sosialistit olivat vaalien alla huolissaan siitä, että kolmannes Ranskan sosialistiehdokkaista vastusti Euroopan perustuslakia. Vastustajat olivat lisäksi ehdokaslistansa kärkipäässä. Europarlamentaarikko Jo Leinenin mukaan varsinkaan sosialisteilla ei olisi varaa euroskeptisismiin tai eurovastaisuuteen. 

Liberaalit nostivat kampanjansa keskiöön kansalaisvapaudet. Talouskriisiin liittyen he korostivat kampanjansa avajaisissa vapaata markkinataloutta.  Sosialistit puolestaan halusivat maailmanlaajuisen finanssijärjestelmän reformin, jotta talouskriisi ei uusiutuisi.

## Tulokset

## Katso myös
* Suomen europarlamenttivaalit 2009

## Lähteet

## Aiheesta muualla

* Vaalitulos, kaikki suomalaiset ehdokkaat
* Euroopan parlamentti: Vaalit 2009 -sivusto
* Vaalimaatti 
* European elections – special coverage  Euronews.
Óscar Humberto Mejía Victores

**Óscar Humberto Mejía Victores** (9. joulukuuta 1930 Guatemala – 1. helmikuuta 2016) oli Guatemalan presidentti sotilasvallan aikana 8. elokuuta 1983 – 14. tammikuuta 1986. Hän syrjäytti Efraín Ríos Monttin verettömässä vallankaappauksessa.

Espanja vaati hänen luovuttamistaan tuomittavaksi kansanmurhasta syytettynä.

## Lähteet